મંગળવારે આ કેસની કોર્ટમાં સુનાવણી થઇ હતી જેમાં એડવોકેટ રઘુ ટી.ભોઇ અને મમતા દાયમાં આરોપીઓ તરફે હાજર રહી, જે હથિયારથી ઇજા કરાઇ હોવાનું જણાવાઇ રહ્યું છે. તેવા કોઇ પણ પ્રકારના હથિયાર આરોપીઓ પાસેથી કબજે લેવાયા નથી. આ સાથે મરનાર અરવિંદ સોલંકી પત્ની મીનાને અસહ્ય ત્રાસ આપવાની સાથે નાની પુત્રીને સીગારેટના ડામ આપી ગરમ તેલથી દઝાડી શારીરિક ત્રાસ ગુજારતા હતા. તેમજ અન્ય મહિલાઓ સાથે પણ સંબંધ ધરાવતા હોવાની સાથે દારૂ પીવાની કુટેવ હોવાની દલીલો કરાઇ હતી. ફરિયાદ પક્ષે પુરાવાઓ કે સાક્ષીઓ સાથે કોઇ પણ પ્રકારના ચેડા ન કરાયાની દલીલો કોર્ટ સમક્ષ મુકી હતી. કોર્ટે બંને પક્ષોની દલીલો બાદ શારદા હીરાણી, મીનાબેન સોલંકીને નિર્દોષ ઠેરવી છોડી મૂકવાનો હુકમ કર્યો હતો.